На основу члана 55, 57. и члана 60. став 1. тачка 2) Закона о јавним набавкама („Службени гласник Републике Србије”, број 124/12, 14/15, 68/15) и Одлуке о покретању поступка јавне набавке број 404-9/2020-04 од 18.02.2020. године, Општинска управа општине Љубовија, дана 19.02.2020. године, објављује:

**ПОЗИВ ЗА ПОДНОШЕЊЕ ПОНУДА**

**у поступку јавне набавке мале вредности, број ЈН 8/2020**

***Израда пројеката реконструкције локалних и некатегорисаних путева***

***на територији општине Љубовија***

**Назив, адреса и интернет страница Наручиоца**: Општинска управа општине Љубовија, Војводе Мишића 45, 15320 Љубовија, [www.ljubovija.rs](http://www.ljubovija.rs)

**Врста наручиоца**: градска и општинска управа

**Врста поступка јавне набавке**: поступак јавне набавке мале вредности

**Врста предмета јавне набавке**: услуге

**Опис предмета јавне набавке, назив и ознака из општег речника набавке:** услуга израде пројеката реконструкције локалних и некатегорисаних путева на територији општине Љубовија, обликована у 4 партије:

1) Пројекат реконструкције пута бр.8 Јевремовића поток – Поднемић, Л=2,5км,

2)Пројекат реконструкције пута Доња Оровица – Ђурим – Трафо – Оровичка планина, Л=5км,

3)Пројекат реконструкције пута у Рујевцу, на потесу Школа – Подрид, Л=1км,

4)Пројекат реконструкције пута од државног пута I Б реда бр. 28 до укрштања са путем за Манастир „Беле Воде“, Л=1,5км

**Назив и ознака из општег речника набавке**:

71320000 – услуге техничког пројектовања

**Критеријум за доделу уговора:** „најнижа понуђена цена“

**Начин преузимања конкурсне документације, односно интернет адресa где је конкурсна документација доступна:** Конкурсна документација је доступна на Порталу јавних набавки и интернет страници Наручиоца [www.ljubovija.rs](http://www.ljubovija.rs) .

**Начин подношења понуде и рок:** Понуде се могу достављати лично или путем поште, на адресу Наручиоца – Општина Љубовија, Војводе Мишића 45, 15320 Љубовија, сваког радног дана од 07 до 15 часова и морају се налазити у затвореној коверти са назнаком - „ПОНУДА - НЕ ОТВАРАТИ – јавна набавка услуге - Израда пројеката реконструкције локалних и некатегорисаних путева на територији општине Љубовија, редни број ЈН 8/2020, партија/е (1 и/или 2 и/или 3 и/или 4). Понуђач је дужан да на коверти назначи назив, адресу, телефон и контакт особу.

Крајњи рок за подношење понуда је  **02.03.2020.** године до **12,00** часова.

**Место, време и начин отварања понуда:** Јавно отварање понуда обавиће се **02.03.2020.** године у **12,30** часова у просторијама Општинске управе општине Љубовија, Војводе Мишића 45, 15320 Љубовија, уз присуство овлашћених представника понуђача.

Поступак отварања понуда спроводи Комисија образована решењем Наручиоца.

**Услови под којима представници понуђача могу учествовати у поступку отварања понуда:** Представници понуђача који присуствују јавном отварању понуда, морају да доставе Комисији заведено и потписано овлашћење за учешће у поступку отварања понуда предметне јавне набавке, у противном наступају као јавност и не могу предузимати активне радње у поступку (потписивање записника, истицање приговора и др). Власник, који као представник понуђача намерава да учествује у поступку отварања понуда, такође мора да поднесе заведено и потписано овлашћење.

**Рок за доношење одлуке:** Наручилац ће одлуку о додели уговора о јавној набавци донети у року од 10 дана од дана јавног отварања понуда.

**Лице за контакт:** Милан Станојевић, дипл. просторни планер и Ана Радоичић, дипл. правник, тел. 015/561-411, факс 015/562-870, сваког радног дана (понедељак-петак) у периоду од 7 до 15 часова.

Број: 404 – 9/2020-04

Датум: 19.02.2020. године

**КОМИСИЈА ЗА ЈАВНУ НАБАВКУ**

**ОПШТИНСКЕ УПРАВЕ ОПШТИНЕ ЉУБОВИЈА**